Berg (Haugsbygd)

Berg (gnr. 103) i Haugsbygd er en gammel matrikkelgård på Ringerike. Den er delt flere ganger, men er opprinnelig antagelig en av de eldste og større gårdene i bygda. Legger man til grunn landskylda til de to første delte brukene, så må det opprinnelige Berg minst ha utgjort 3½ skippund tunge.

Berg opptrer i skriftlige kilder (som Bærgh og Bærghi) fra 20. november i 1348 (DN. II 245, 1348), da navnet dukker opp i en grensetvist som ble ført på gården Løken (gnr. 134) ved Haug kirke.

Berg i Vangsbygden 

Berg tilhørte Vangsbygden i det gamle Norderhov på Ringerike, også kalt Vangsfjerdingen. Disse to navnene er synonyme med betegnelsen Haugsbygd, som er av mye yngre dato. Norderhov ble innlemmet i den nye storkommunen Ringerike fra 1. januar 1964, sammen med kommunene Hole, Hønefoss, Tyristrand og Ådal. Hole forlot imidlertid sammenslutningen igjen i 1977.

Akkurat når Berg ble delt første gang er ikke kjent. Østre Berg (matrikkelnr. 7) og Vestre Berg (matrikkelnr. 8) eksisterte imidlertid ganske lenge som to fullgårder i Vangsbygden. Østre Berg hadde ei landskyld på 2 skippund tunge, mens skylda for Vestre Berg var 1½ skippund tunge. Begge disse gårdene er imidlertid også delt, inntil flere ganger til og med. Østre Berg ble blant annet delt i to halvgårder i 1722. Vestre Berg, som i 1700 var eid av sogneprest Ole Christophersen Stockfleth i Gausdal prestegjeld i Gudbrandsdalen (barnebarnet til Jacob Stockfleth), ser ut til å ha blitt stykket opp omtrent samtidig. Stockfleth solgte gården i 1706, og de ble holt skifte etter den nye eieren den 16. mai 1720. Enken fikk 3 fjerdinger, sønnen 1½ fjerding, og de to døtrene ¾ fjerding hver. En tid etter skiftet fikk imidlertid sønnen kjøpt søstrenes andeler og ble eier av halve Vestre Berg, med ei skyld på 3 fjerding tunge. Den andre halvdelen av gården havnet hos svigerbroren da enken død.

I dag finnes restene av den opprinnelig storgården Berg langs begge sider av Ringkollveien, fra krysset med Hadelandsveien ved Klækken Hotell og østover til krysset med Gjermundboveien og grensene mot Gjermundbu (gnr. 105) og Opperud (gnr. 104). Berg grenset også til Klekken (gnr. 102) og Borger (gnr. 101).

Dagens Berg (103/1) utgjør kun en mindre del av den tidligere fullgården Vestre Berg og ligger på sørsiden av Ringkollveien, på høyden over Klækken Hotell og ved Bergstjern. Den består av sju teiger og utgjør et areal på cirka . Dagens Østre Berg (103/12) ligger på sørsiden av Ringkollveien, like før avkjøringen til Bånntjernveien. Den består av sju teiger og utgjør et areal på cirka .

Veier i Berg-området 
Det er tre mindre boligfelt i Berg-området. To av dem ligger mellom Hadelandsveien og Ringkollveien, mens det tredje ligger ved Øvre Berg, sør for Ringkollveien.

 Hadelandsveien løper mellom E16 ved Ringvoll i Norderhov og Jevnaker
 Ringkollveien er hovedveien gjennom Berg-området og tar av østover fra Hadelandsveien ved Klækken Hotell.
 Nedre Nordbergveien tar av nordover fra Ringkollveien
 Øvre Nordbergveien tar av nordover fra Ringkollveien
 Hemskogveien tar av nordover fra Ringkollveien
 Haugkollen tar av østover fra Hemskogveien
 Bånntjernveien tar av sørover fra Ringkollveien
 Apalveien 1. vei østover i Bånntjernveien
 Øvre Bergs vei 2. vei østover i Bånntjernveien
 Smieveien 3. vei østover i Bånntjernveien
 Tonettes vei 1. vei vestover i Bånntjernveien
 Andersløkkeveien 4. vei østover i Bånntjernveien
 Gjermundboveien splitter norøstover fra Ringkollveien, før bakkene opp mot Ringkollen tar til

Se også 
 Liste over gårder i Ringerike
 Bergstjern
 Båntjern

Referanser 

Gårder i Ringerike
Norderhovs geografi